**LaNu-tiimin kokous 18.5.**

**Teams**

**Klo 13:00-14:10**

**Läsnä: Jarkko Rikkilä, Mervi Hietanen, Hanna-Leena Majuri-Jantunen, Laura Hekkala-Vatula, Niina Salmenkangas**

**1. Lanu-foorumi 21.4.2020 -palautekooste**

Foorumi järjestettiin teams-etäkoulutuksena, osallistujia oli 102.

* Palautteita tuli hieman yli 30, ja kokonaisarvosana 4,7 / 5.
* Poimintoja palautteista:
* Hyvin pelitti teknisestä säätämisestä huolimatta.
* Hyvin toimii että yksi mc ja yksi moderaattori
* Lyhyet tehokkaat alustukset hyviä
* Aikaa aika vähän / Kiireinen aikataulu
* Kiinnostavat puhujat ja hankkeet
* Voisi olla jatkossa monesta eri aiheesta samanlaisia koulutuksia
* Loistava tilaisuus
* Mukanaolijat saavat hyvin äänensä kuuluviin chatin kautta
* Enemmän keskustelua saisi olla
* Pieniä käytännön vinkkejä, yhteistyötahojen hoksaaminen
* Paljon ideoita varhaiskasvatusyhteistyön kehittämiseen
* Poikkeusajan jälkeenkin perus lanufoorumeiden välissä voisi olla “digilanuja”
* Jatkossa nämä voisivat olla vain etänä
* Vastaavia voisi olla hyvin jatkossakin, lyhyitä esityksiä eri teemoista
* Alakoulu- ja yläkouluasioista vastaavat foorumit

Lanu-tiimi totesi, että palaute oli erinomaista, ja etäfoorumi oli yllättävänkin toimiva. Kiteyttäjä-moderaattori (Hanna-Leena) ja mc (Jarkko) -pari toimivat hiensoti yhteen.

Keskusteltiin koronakevään tuomista muutoksista työtapoihin ja käytäntöihin. Ovatko etätapaamiset ja etäkoulutukset uusi normaali? Onko live-tapaamisille syytä olla jatkossa joku hyvä perustelu, miksi on tärkeä nähdä nimenomaan kasvokkain? Ryhmätyöt, työpajat? Välillä on hyvä tavata myös kasvokkain.

Samaa mietintää on hyvä käydä myös kouluyhteistyön osalta - miten toimitaan jatkossa? Saavatko luokat käydä kirjastossa syksyllä ryhmäkäynneillä? Tuotetaanko joitain sisältöjä jatkossa vain verkkoon, tai vaihtoehtona kirjastossa käymiselle?

Hanna-Leena totesi myös , että kaikki mitä siirretään digialustalle on katsottavissa missä vaan, ja sen voi katsoa kuka vain. Erte, Lukuliike ja monet muut tuottavat sisältöjä valtakunnallisesti, ja ne ovat kaikkien käytettävissä. Kuinka paljon kannattaa siis tehdä päällekkäistä?

Miten kohdennetaan omat resurssit: panostetaanko kohtaamiseen, henkilökohtaiseen palveluun, asioihin jotka voi tehdä vain paikallisesti?

Hanna-Leena jatkoi vielä pohdintaa valtakunnallisesta lukudiplomista ja diplomeista yleensä? Onko tarkoituksenmukaista rakentaa valmista kirjalistaa, joka vaatii päivittämistä, vai voiko lukemaan kannustaa muulla tavalla siten, että aloitetaan itsenäisestä luettavan kirjan valinnasta?

**2. Lanu-foorumin ohjelma 10.11.2020**

Syksystä ei vielä tiedetä, voidaanko kokoontua yhteen, vai onko parempi vielä toteuttaa foorumi etänä.

Juha T. Hakalalle sopii 10.11. Ja hän on lupautunut tulemaan paikalle. Aiheena olisi sama mikä kevään foorumiin oli suunnitteilla. Otsikkona keväälle oli: Kiireen imusta hallittuun kohtuuteen – vinkit kohti parempia työpäiviä / Juha T. Hakala, kasvatustieteilijä & filosofi

Kuten todettua, koronakevät on mullistanut työarjen ja työn tekemisen tavat ja välineet, mihin sopii hyvinkin tämä Hakalan aihe. Sen lisäksi päivässä toteutetaan katsaus keväällä eri kirjastoissa toteutettuihin etäpalveluihin kouluille ja perheille.

Näihin kysymyksiin haetaan vastauksia eri kirjastoista:

Mitä tuli tehtyä? Mikä ei toiminut ollenkaan? Mikä toimi?

Etävinkkaukset: miten on saavutettu nimenomaan lanu-yleisöä? Aiotaanko jatkaa vaikka palattaisiin lähiopetukseen.

Tietotekniikka tai some osana lanu-työtä (TikTok?)

**3. Herttoniemen virtuaalivierailu**

Lanu-vierailu Herttoniemen uuteen kirjastoon peruuntui keväältä, ja Henriika Tulivirta ehdottikin jo ensi viikkoa virtuaalivierailun ajankohdaksi. Pääsisimme tutustumaan kirjastoon, sen tiloihin ja palveluihin etänä. Jarkko selvittää ja on yhteydessä vielä Henriikaan, ja sopii siitä, olisiko tämä pilottikierros aluksi vain lanu-tiimille, vai rajatulle esim. 50 hengen etäyleisölle.

**4. Seinäjoen Erte ja AKE-toiminta**

Niina ja Hanna-Leena ovat mukana Seinäjoen erten lanu-neuvostossa.

Tällä hetkellä on tekeillä koulun ja kirjaston yhteistyösuunnitelman pohja valtakunnalliseen käyttöön. Pohja on lähetetty kommenteille, ja aikaa niiden lähettämiseen on kesäkuun loppuun asti. Niina jakaa tiedoston koko lanu-tiimille kommentoitavaksi. Kommentit Niinalle ja Hanna-Leenalle 5.6. mennessä.

Lukulystit eli valtakunnalliset lasten- ja nuorten lukutaitoon keskittyvät koulutuspäivät järjestetään Seinäjoella 25.-26.11.2020

Tavoitteena on yhä järjestää tilaisuus ihan paikan päällä. Yleisöraja on 200 hlöä. Elokuussa ilmoittautuminen. Voisiko piken lanu-ihmisille järjestää oma reissu, esim. bussikuljetus? Keväältä säästyi rahaa kun Herttoniemi ja yksi Oodin reissu jäi toteutumatta.